Банда (халық)

Банда — Орталық Африка Республикасында (Убанги мен Шари өзендерінің аралығында), Конго Демократиялық Республикасында, сондай-ақ Камерунда тұратын халық. Саны 1 300 000 адамнан асады.

 Тілі 
Банда халқы банда тілінде немесе убангу тілдері деп аталатын Нигер-Конго отбасына жататын тілдерде сөйлейді.

 Діні 
Бандалардың көпшілігі жергілікті дәстүрлі нанымдарды сақтайды, аз бөлігі христиандар.

 Кәсібі 
Негізгі кәсіптері – тропиктік қолмен атқарылатын ауыспалы егіншілік (тары-элевсин, жүгері, күнжіт, құмай, жержаңғақ, сиыр бұршақ, маниок, мақта), бау-бақша, мал шаруашылығы. Аралас дақылдар тән. Еңбек құралдары – балта, кетпен. Ағаш ою, керамика өнері дамыған, ыдыстар геометриялық оюлармен көмкерілген.

 Өмір салты 
Дәстүрлі қоғамдық ұйымның негізін үлкен отбасы қауымдастығынан тұратын ауылдық қауымдар құрайды. Туыстық есеп патрилинейлік болып табылады. Неке вирилокалды.

Бандалар үлкен ықшам ауылдарда тұрады. Тұрғын үйлері төртбұрышты, қаңқалы, тоқылған қабырғалары балшықпен сыланған және биік пирамидалық сабан төбесі бар.

Дәстүрлі киім - денені орайтын мата кесіндісі.

Негізгі тағамдары – тары ботқасы, көкөніс, сүт, балық.


Санат:Орталық Африка Республикасы халықтары
Санат:Конго Демократиялық Республикасы халықтары
Санат:Камерун халықтары